
DR.30.11.2015  81  

 

dalam kawasan Zon Ekonomi Eksklusif (EEZ) Malaysia berdasarkan peruntukan UNCLOS 
1984.  Mereka menuntut sebahagian besar dari Laut China Selatan, meliputi Kepulauan 
Paracel, Kepulauan Spratly, Kepulauan Paratas, Macclesfield Bank dan Scarborough 
Shoal, Luconia Shoal, Beting Patinggi Ali Sarawak dan lain-lain. 

Tuan Pengerusi, saya ingin mengetahui daripada pihak kementerian, apakah 
tindakan susulan oleh pihak kementerian bagi menangani pertikaian ini tanpa akan 
wujudnya konflik di antara pihak yang terlibat secara langsung. 

Tuan Pengerusi, perkara yang terakhir iaitu Butiran 010100 iaitu dengan izin 
Perception of Terrorism iaitu bending ancaman IS. Tuan Pengerusi, saya ingin 
memperincikan perbahasan saya melalui ancaman Islamic State yang merupakan 
kumpulan militan radikal yang menggunakan nama Islam untuk berjihad dan kini telah 
menguasai sebahagian besar Timur Syria, di utara serta barat di Iraq.  Rekod penglibatan 
IS dalam keganasan sangat panjang bermula daripada Al-Qaeda di Iraq kemudian Islamic 
State of Iraq dan seterusnya menjadi Islamic State in Iraq and Lebanon.  

Sikap melampau IS dan keganasan mereka semakin jauh daripada Islam.  Sama 
ada dalam bentuk pengeboman kereta di tempat awam, pembunuhan tokoh dan ulama, 
penculikan wanita dan juga aktivis kemanusiaan, hukuman tanpa bicara, pembunuhan 
kejam dengan memotong kepala dan menembak mangsa yang tidak berdaya, senarai 
kekejaman mereka tampil tiada penghujung.   

Pada 25 Oktober 2009, pengeboman di Baghdad membunuh 150 nyawa dan 
mencederakan lebih 720 orang dan ini juga dikaitkan baru-baru ini iaitu apa yang berlaku 
pengeboman di Paris.  Tuan Pengerusi, sedarkah kita semua bahawa ancaman yang terjadi 
ini disebabkan oleh 4P. Empat ancaman sebenar yang saya maksudkan di sini dengan izin 
perception of terrorism atau perception terrorism dan ancaman pengganas seperti IS ini 
wujud disebabkan 4P iaitu pertama, peristiwa.  Iaitu berlakunya sesuatu perkara, atau 
kejadian atau pertemuan dengan individu dengan individu atau individu dengan 
berkumpulan.   

‘P’ yang kedua ialah pemikiran iaitu berlaku setelah wujudnya ‘P’ yang pertama 
peristiwa hasil daripada pertemuan atau peristiwa, wujudlah bentuk pemikiran yang 
menganalisis hasil daripada peristiwa.  ‘P’ yang ketiga ialah persepsi iaitu analisis yang 
dihasil daripada ‘P’ yang kedua iaitu pemikiran atau timbullah persepsi, sama ada persepsi 
itu negatif mahupun positif.  ‘P’ yang keempat iaitu perbuatan yang mana perbuatan 
tercetus hasil daripada ‘P’ yang ketiga tadi, sama ada yang positif atau yang negatif.   

Oleh yang demikian adalah lebih wajar sekiranya kita dapat tangani persepsi ini 
ataupun dengan perception terrorism dan langkah awal dalam menangani persepsi ini 
adalah lebih baik dan menjimatkan.  Sehubungan dengan itu Tuan Pengerusi, saya ingin 
bertanya kepada pihak kementerian, apakah langkah-langkah yang dilakukan oleh pihak 
kementerian untuk menangani persepsi terrorism ini supaya ianya tidak berlaku khususnya 
di negara Malaysia yang berdaulat ini.  sehubungan dengan itu juga saya mencadangkan... 

Tuan Idris bin Haji Ahmad [Bukit Gantang]:  Yang Berhormat Kuala Selangor, 
minta sedikit... 

Dato’ Haji Irmohizam bin Haji Ibrahim [Kuala Selangor]:  Ya. 

Tuan Idris bin Haji Ahmad [Bukit Gantang]:  Terima kasih Tuan Pengerusi, 
terima kasih Yang Berhormat Kuala Selangor.  Berkenaan dengan IS ini, bersetuju atau 
tidak Yang Berhormat Kuala Selangor, sebenarnya kumpulan ini adalah merupakan 
kumpulan yang kita boleh anggap tajaan mereka di belakang ini adalah Amerika dan juga 
Israel.  Asasnya ialah tidak ada lagi bentuk serangan yang sepatutnya peluru itu diserang 
kepada Israel yang sering mengganggu gugat negara Arab. Sebaliknya yang mereka 
lakukan ialah pembunuhan sesama sendiri sehingga memburukkan imej Islam ini.  Minta 
pandangan Yang Berhormat Kuala Selangor. 

Dato’ Haji Irmohizam bin Haji Ibrahim [Kuala Selangor]:  Terima kasih Yang 
Berhormat Bukit Gantang.  Jadi saya rasa persoalan itu bolehlah dijawab oleh pihak 
Kementerian Pertahanan.  Tuan Pengerusi, yang akhirnya saya juga mencadangkan agar 
pihak kerajaan memberi garis panduan serta maklumat yang lebih tepat terutamanya 
kepada golongan pelajar yang menuntut di Timur Tengah dan selain daripada itu perlu ada 
kebimbangan terhadap anak-anak yang terlibat secara langsung dan tidak langsung 
terutamanya melalui pengaruh pasangan mahupun media sosial seperti Facebook. Saya 



dalam kawasan Zon Ekonomi Eksklusif (EEZ) Malaysia berdasarkan peruntukan UNCLOS 1984. Mereka menuntut sebahagian besar dari Laut China Selatan, meliputi Kepulauan Paracel, Kepulauan Spratly, Kepulauan Paratas, Macclesfield Bank dan Scarborough Shoal, Luconia Shoal, Beting Patinggi Ali Sarawak dan lain-lain. Tuan Pengerusi, saya ingin mengetahui daripada pihak kementerian, apakah tindakan susulan oleh pihak kementerian bagi menangani pertikaian ini tanpa akan wujudnya konflik di antara pihak yang terlibat secara langsung. Tuan Pengerusi, perkara yang terakhir iaitu Butiran 010100 iaitu dengan izin Perception of Terrorism iaitu bending ancaman IS. Tuan Pengerusi, saya ingin memperincikan perbahasan saya melalui ancaman Islamic State yang merupakan kumpulan militan radikal yang menggunakan nama Islam untuk berjihad dan kini telah menguasai sebahagian besar Timur Syria, di utara serta barat di Iraq. Rekod penglibatan IS dalam keganasan sangat panjang bermula daripada Al-Qaeda di Iraq kemudian Islamic State of Iraq dan seterusnya menjadi Islamic State in Iraq and Lebanon. Sikap melampau IS dan keganasan mereka semakin jauh daripada Islam. Sama ada dalam bentuk pengeboman kereta di tempat awam, pembunuhan tokoh dan ulama, penculikan wanita dan juga aktivis kemanusiaan, hukuman tanpa bicara, pembunuhan kejam dengan memotong kepala dan menembak mangsa yang tidak berdaya, senarai kekejaman mereka tampil tiada penghujung. Pada 25 Oktober 2009, pengeboman di Baghdad membunuh 150 nyawa dan mencederakan lebih 720 orang dan ini juga dikaitkan baru-baru ini iaitu apa yang berlaku pengeboman di Paris. Tuan Pengerusi, sedarkah kita semua bahawa ancaman yang terjadi ini disebabkan oleh 4P. Empat ancaman sebenar yang saya maksudkan di sini dengan izin perception of terrorism atau perception terrorism dan ancaman pengganas seperti IS ini wujud disebabkan 4P iaitu pertama, peristiwa. Iaitu berlakunya sesuatu perkara, atau kejadian atau pertemuan dengan individu dengan individu atau individu dengan berkumpulan. 'P' yang kedua ialah pemikiran iaitu berlaku setelah wujudnya 'P' yang pertama peristiwa hasil daripada pertemuan atau peristiwa, wujudlah bentuk pemikiran yang menganalisis hasil daripada peristiwa. 'P' yang ketiga ialah persepsi iaitu analisis yang dihasil daripada 'P' yang kedua iaitu pemikiran atau timbullah persepsi, sama ada persepsi itu negatif mahupun positif. 'P' yang keempat iaitu perbuatan yang mana perbuatan tercetus hasil daripada 'P' yang ketiga tadi, sama ada yang positif atau yang negatif. Oleh yang demikian adalah lebih wajar sekiranya kita dapat tangani persepsi ini ataupun dengan perception terrorism dan langkah awal dalam menangani persepsi ini adalah lebih baik dan menjimatkan. Sehubungan dengan itu Tuan Pengerusi, saya ingin bertanya kepada pihak kementerian, apakah langkah-langkah yang dilakukan oleh pihak kementerian untuk menangani persepsi terrorism ini supaya ianya tidak berlaku khususnya di negara Malaysia yang berdaulat ini. sehubungan dengan itu juga saya mencadangkan... Tuan Idris bin Haji Ahmad [Bukit Gantang]: Yang Berhormat Kuala Selangor, minta sedikit... Dato' Haji Irmohizam bin Haji Ibrahim [Kuala Selangor]: Ya. Tuan Idris bin Haji Ahmad [Bukit Gantang]: Terima kasih Tuan Pengerusi, terima kasih Yang Berhormat Kuala Selangor. Berkenaan dengan IS ini, bersetuju atau tidak Yang Berhormat Kuala Selangor, sebenarnya kumpulan ini adalah merupakan kumpulan yang kita boleh anggap tajaan mereka di belakang ini adalah Amerika dan juga Israel. Asasnya ialah tidak ada lagi bentuk serangan yang sepatutnya peluru itu diserang kepada Israel yang sering mengganggu gugat negara Arab. Sebaliknya yang mereka lakukan ialah pembunuhan sesama sendiri sehingga memburukkan imej Islam ini. Minta pandangan Yang Berhormat Kuala Selangor. Dato' Haji Irmohizam bin Haji Ibrahim [Kuala Selangor]: Terima kasih Yang Berhormat Bukit Gantang. Jadi saya rasa persoalan itu bolehlah dijawab oleh pihak Kementerian Pertahanan. Tuan Pengerusi, yang akhirnya saya juga mencadangkan agar pihak kerajaan memberi garis panduan serta maklumat yang lebih tepat terutamanya kepada golongan pelajar yang menuntut di Timur Tengah dan selain daripada itu perlu ada kebimbangan terhadap anak-anak yang terlibat secara langsung dan tidak langsung terutamanya melalui pengaruh pasangan mahupun media sosial seperti Facebook. Saya.